text: Røver jagtes omkring Varde
  31 marts 2011 kl. 20.09
  Politiet jagtede torsdag aften en røver i Varde-området. Han begik med en halv times mellemrum røveri mod Shell i Ovtrup og en bager i Tistrup.
  Klokken 20.30 truede han sig med en kniv til at få udleveret byttepengene fra kassen hos Shell på Storegade i Ovtrup.
  En halv time efter slog han til mod bageren i Storegade i Tistrup. Her fik han udleveret dagens omsætning.
  Gerningsmanden beskrives som 20-30 år. Han er dansker og var iklædt sort jakke, grå joggingbukser og en kasket, der var rød eller mørk i farven. Han dækkede under røverierne sit ansigt med et fodboldtørklæde
  